《陈安止迁居三首 其二》
宋代·郭祥正

陈子贫无居，东家借茅屋。达士宁羞贫，四方所居隩。

平台荔阴下，天匠资尔筑。青分一畦兰，绿种万竿玉。

幸遭文明运，志岂效孤竹。又非远人音，欲以逃空谷。

翛然置藤榻，示疾肖金粟。咒饭施诸鬼，夜半风肃肃。

嗟予在罗网，未暇亲杞菊。忧愁无端来，刀剑搅胸腹。

渺思泛沧浪，期君濯双足。时或临大野，泥耕看健犊。

作者简介：郭祥正（1035～1113）北宋诗人。字功父，一作功甫，自号谢公山人、醉引居士、净空居士、漳南浪士等。当涂（今属安徽）人。皇祐五年进士，历官秘书阁校理、太子中舍、汀州通判、朝请大夫等，虽仕于朝，不营一金，所到之处，多有政声。一生写诗1400余首，著有《青山集》30卷。他的诗风纵横奔放，酷似李白。